Monna o ipolaile ka go itiga mo kagong
Mapodisi a Serowe a tlhotlhomisa tiragalo e mo go yone molwetse wa tlhaloganyo a neng a itiga a ba a tlhokafala kwa kokelong ya Sekgoma Memorial kwa Serowe bosheng.  Mo potsolotsong le  Go ya ka mogolwane wa mapodisi, moswi yo o tlholegang kwa Paje go lebega a ne a nwa dipilisi tsa gagwe go fetisa selekanyo se se beilweng, selo se se neng sa baka tlhoka kutlwisisanyo le mmaagwe. Morago o ne a tsogologela mmaagwe, a mo tlhaba ka sengwe se se bogale, mme a ragosediwa kwa Sekgoma kwa a sidilegang teng. Setopo se mo setsifatsing go tlhatlhojwa ke dingaka. PHELELO